b"\n_START_ARTICLE_\nJos\xc3\xa9 Luis Monge Recalde\n_START_SECTION_\nBiografia\n_START_PARAGRAPH_\nEstudi\xc3\xa0 batxillerat a Bilbao i es llicenci\xc3\xa0 en dret per la Universitat de Valladolid, on s'especialitz\xc3\xa0 en mat\xc3\xa8ria laboral i sindical. Del 1961 al 1967 fou funcionari del Ministeri de Just\xc3\xadcia, m\xc3\xa9s tard inspector t\xc3\xa8cnic de treball (1967-1971) i director de personal de Potasas de Navarra el 1974-1976. _NEWLINE_Membre del Partit Social Dem\xc3\xb2crata, a les eleccions generals espanyoles de 1977 i 1979 fou escollit senador d'UCD per Navarra. A les eleccions generals espanyoles de 1982 no fou reelegit, per\xc3\xb2 s\xc3\xad que fou escollit parlamentari foral a les eleccions al Parlament de Navarra de 1983 dins les llistes d'Alianza Popular._NEWLINE_Posteriorment ha estat president de l'Associaci\xc3\xb3 Navarresa d'Empresaris del Metall i membre del Consell d'\xc3\x80rbitres del Tribunal Laboral de Navarra. Tamb\xc3\xa9 ha fet exposicions de pintura."